**РЕПУБЛИКА СРПСКА**

**ГРАД ГРАДИШКА**

**ГРАДОНАЧЕЛНИК**

|  |
| --- |
| **Обрађивачи:**  - Одјељење за привреду   и друштвене дјелатности  - ЈУ Центар за социјални рад |
|  |

**И З В Ј Е Ш Т А Ј**

**о реализацији Програма социјалне заштите**

**за 2024. годину**

**Градишка, април 2025. године**

САДРЖАЈ

[I ПРАВНИ ОСНОВ 3](#_Toc195534705)

[II ФИНАНСИЈСКИ ИЗВЈЕШТАЈ РЕАЛИЗАЦИЈЕ ПРОГРАМА СОЦИЈАЛНЕ ЗАШТИТЕ ЗА 2024. ГОДИНУ 4](#_Toc195534706)

[А) ОСНОВНА ПРАВА 4](#_Toc195534707)

[**1. Новчана помоћ** 4](#_Toc195534708)

[**2. Додатак за помоћ и његу другог лица** 4](#_Toc195534709)

[**3. Личне инвалиднине** 4](#_Toc195534710)

[**4. Подршка у изједначавању могућности дјеце и омладине са сметњама у развоју** 5](#_Toc195534711)

[**5 . Смјештај у установу** 5](#_Toc195534712)

[**6. Збрињавање у хранитељску породицу** 5](#_Toc195534713)

[**7. Дневно збрињавање** 5](#_Toc195534714)

[**8. Помоћ и њега у кући** 6](#_Toc195534715)

[**9. Једнократна новчана помоћ** 6](#_Toc195534716)

[Б) ПРОШИРЕНА ПРАВА 6](#_Toc195534717)

[**1. Суфинансирање породица у трошковима издржавања корисника** 6](#_Toc195534718)

[**2. Допринос за здравствено осигурање лица у стању социјалне потребе која нису остварила основно право** 6](#_Toc195534719)

[**3.Трошкови превоза ученика под старатељством** 6](#_Toc195534720)

[**4. Интервентни робни пакети** 6](#_Toc195534721)

[**5. Помоћ за школoвање дјеце из социјално угрожених породица** 7](#_Toc195534722)

[В) ОСТАЛИ ТРОШКОВИ 7](#_Toc195534723)

[**1. Здравствено осигурање корисника новчане помоћи** 7](#_Toc195534724)

[**1.1.** **Здравствено осигурање за кориснике додатка за помоћ и његу другог лица** 7](#_Toc195534725)

[**2. Трошкови Комисије за процјену потреба и усмјеравање дјеце и омладине са сметњама у развоју** 7](#_Toc195534726)

[**3. Трошкови Комисије за утврђивање способности и функционалног стања лица у  поступку остваривања права и услуга из социјалне заштите** 8](#_Toc195534727)

[**4. Текуће помоћи** 8](#_Toc195534728)

[**5. Суфинансирање сигурне куће** 8](#_Toc195534729)

[**6. Подршка непрофитним организацијама** 8](#_Toc195534730)

[**7. Остали трошкови** 8](#_Toc195534731)

[Г) ТАБЕЛАРНИ ПРЕГЛЕД ИЗВРШЕЊА ПРОГРАМА 9](#_Toc195534732)

**ИЗВЈЕШТАЈ О РЕАЛИЗАЦИЈИ ПРОГРАМА СОЦИЈАЛНЕ**

**ЗАШТИТЕ ЗА 2024. ГОДИНУ**

# **I ПРАВНИ ОСНОВ**

Правни основ за доношење Програма социјалне заштите садржан је у члану 14. став (3) Закона о социјалној заштити („Службени гласник Републике Српске“, бр. 37/12, 90/16, 94/19, 42/20 и 36/22) којим је прописано да јединица локалне самоуправе доноси годишњи Програм социјалне заштите, Одлуку о проширеним правима и друга акта којима прописује услове за остваривање истих, обезбјеђује средства за реализацију права утврђених законом и другим актима, те средства за обављање дјелатности социјалне заштите.

Социјална заштита је дјелатност од општег интереса за Републику Српску као и за локалну заједницу. Путем ове дјелатности пружа се помоћ лицу или породици која се нађе у стању социјалне потребе и предузимају потребне мјере ради спречавања узрока и отклањања посљедица таквог стања.

ЈУ Центар за социјални рад Градишка има значајну улогу у области социјалне заштите становништва на подручју града и представља дио мреже установа социјалне заштите, као и укупног система социјалне заштите Републике Српске и БиХ.

Закон одређује кориснике социјалне заштите, односно лица која се налазе у стању социјалне потребе. Чланом 17. Закона о социјалној заштити прописано је да је корисник социјалне заштите:

**а ) дијете:**

1. без родитељског старања,
2. са сметњама у развоју,
3. чији је развој ометен породичним приликама,
4. жртва насиља,
5. жртва трговине дјецом,
6. са друштвено неприхватљивим понашањем,
7. изложено социјално ризичним понашањима,
8. коме је због посебних околности потребна социјална заштита.

**б ) пунољетно лице:**

1. материјално необезбијеђено и за рад неспособно лице,
2. са инвалидитетом,
3. старије, без породичног старања,
4. са друштвено негативним понашањем,
5. жртва злоупотребе психоактивних супстанци,
6. жртва насиља у породици,
7. жртва трговине људима и
8. коме је због посебних околности потребна социјална заштита.

Програм социјалне заштите за 2024. годину усвојен је на сједници Скупштине града дана, 29.12.2023. године. Усвајањем истог створене су формалне и суштинске претпоставке за спровођење социјалне заштите грађана на подручју града Градишка. Усвојеним Програмом обухваћена су права и облици заштите, корисничке групе грађана, број корисника, као и буџетска средства за реализацују истих.

# **II ФИНАНСИЈСКИ ИЗВЈЕШТАЈ РЕАЛИЗАЦИЈЕ ПРОГРАМА СОЦИЈАЛНЕ ЗАШТИТЕ ЗА 2024. ГОДИНУ**

# **А) ОСНОВНА ПРАВА**

## **1. Новчана помоћ**

Током 2024. године, за право на новчану помоћ, као основно право у области социјалне заштите, утрошено је 180.732,39 КМ. Овим правом обухваћено је 78 корисника, што на мјесечном нивоу износи 216,58 КМ, по кориснику (за домаћинство са једним чланом). Ово право користе и породице са више чланова и по том основу остварују право на различите накнаде (за домаћинство са два члана 280,28 КМ, а за домаћинство са три члана 343,98 КМ)

Половину износа утрошеног за ово право обезбјеђује Министарство здравља и социјалне заштите Републике Српске.

## **2. Додатак за помоћ и његу другог лица**

Право на додатак за помоћ и његу другог лица остварује се као стално или привремено право. Лица којима се ово право признаје разврставају се у двије категорије, што зависи од степена зависности од помоћи другог лица.

У току 2024. године, у просјеку, за 1603 корисника права на додатак за помоћ и његу другог лица утрошено је укупно 3.984.939,00 КМ, од чега за 706 корисника прве групе (лица која су у цјелости зависна од помоћи другог лица), у износу од 280,28 КМ и 897 корисника друге групе (лица која су дјелимично функционална и зависна од помоћи другог лица), у износу од 140,14 КМ по кориснику на мјесечном нивоу.

Потрeбно је напоменути да број корисника овог права има тенденцију раста (током 2024. године, као и претходних година, знатно се повећао број поднесених захтјева за признавањем овог права од стране надлежне Комисије). Половину износа утрошеног за ово право обезбјеђује Министарство здравља и социјалне заштите Републике Српске.

## **3. Личне инвалиднине**

Законом о измјенама и допунама Закона о социјалној заштити („Службени гласник Републике Српске“, број 94/19), лична инвалиднина се уводи као основно право. Накнаду за личну инвалиднину имају лица зависна од помоћи и његе другог лица приликом задовољавања основних животних потреба и којима је оштећење, односно обољење настало у развојном периоду (до 18 године). Накнада за личну инвалиднину се исплаћује зависно од утврђене висине тјелесног оштећења корисника права (од 70% до 100%).

У 2024. години, за 321 корисника овог права исплаћена су средства у износу од 720.789,00 КМ.

Укупан износ средстава утрошених за ово право обезбјеђује Министарство здравља и социјалне заштите Републике Српске.

## **4. Подршка у изједначавању могућности дјеце и омладине са сметњама у развоју**

Корисници овог права су дјеца са сметњама у развоју која се образују у ЈУ Центар „Заштити ме“ у Бањој Луци. За реализацију овог права, за 2 корисника, утрошено је 19.317,00 КМ.

## **5 . Смјештај у установу**

Право на смјештају у установу током 2024. године, користило је у просјеку 57 лица, на основу чега је утрошено 582.803,00 КМ. Цијена услуга у појединим установама (приватним и јавним) различита је и крeтала се у распону од 780,00 КМ до 870,00 КМ по кориснику, на мјесечном нивоу. Трошкови реализације овог права изискују највеће новчане расходе по кориснику, у односу на остале расходе социјалне заштите. У 2024. години, због мање потребе за оваквим видом збрињавања лица, мањи су и трошкови за смјештај у односу на планиране, у износу од 8.197,00 КМ..

Право на смјештај у потпуности се финансира из буџетских средстава Центра, односно јединице локалне самоуправе, из личних пензија штићеника или уз помоћ сродника - њиховим учешћем у трошковима смјештаја.

Кроз редовну дјелатност врши се преиспитивање или ревизија признатог права по овом основу.

## **6. Збрињавање у хранитељску породицу**

Правилником о хранитељству који је ступио на снагу 11.04.2014. године, уведен је нови облик збрињавања дјеце без родитељског старања, као и пунољетних лица без породичног старања, у хранитељске породице, које су стекле статус хранитеља и добиле потврду од стране Центра за социјални рад. Хранитељ има право на накнаду за рад у износу од 25% (35% хранитељу који збрињава дјете са сметњама у развоју) од просјечне нето плате у Републици Српској што је у 2024. години износило 318,50 КМ, (445,90 KM), као и право на накнаду за издржавање корисника у износу од 60%, (70% за корисника са увећаном потребом његовања) од просјечне цијене услуге у текућој години за корисника смјештеног у установу социјалне заштите чији је оснивач Влада Републике Српске, што је у 2024. години износило 507,00 КМ (591,50 KM). За 18-оро дјеце и одраслих корисника смјештених у хранитељске породице у 2024. години издвојено је 127.179,00 КМ.

## **7. Дневно збрињавање**

Право на дневно збрињавање обухвата различите врсте услуга и боравка изван властите породице, кроз које се обезбјеђује исхрана, њега, чување, васпитање и образовање, психосоцијална рехабилитација и радно-окупациона терапија. Трошкови реализације наведених услуга (осим исхране), као и режијски трошкови, приказани су у оквиру трошкова дјелатности Центра, док су набавка огревног дрвета за загријавање објекта и исхрана корисника услуга Дневног центра за дјецу са сметњама у развоју, у износу од 8.203,00 КМ, обухваћени трошковима социјалне заштите.

## **8. Помоћ и њега у кући**

Како у протеклој години на подручју града Градишка није било адекватног пружаоца услуга, помоћ и њега у кући, каo право утврђенo Законом о социјалној заштити, у 2024. години, није коришћено.

## **9. Једнократна новчана помоћ**

За једнократне новчане помоћи, као најизраженији облик права у 2024. години (повећан број захтјева за учешће у трошковима лијечења корисника), утрошено је 214.128,00 КМ, што је за 29.128,00 КМ више у односу на план.

# **Б) ПРОШИРЕНА ПРАВА**

## **1. Суфинансирање породица у трошковима издржавања корисника**

Ово право се односи на породице које су саме смјестиле члана у установу, а којима је признато право на дио трошкова издржавања, јер сами нису у могућности да сносе трошкове смјештаја. У 2024. години, за 6 корисника овог права утрошено је 15.680,00 КМ.

## **2. Допринос за здравствено осигурање лица у стању социјалне потребе**

## **која нису остварила основно право**

На име доприноса за здравствено осигурање лицима смјештеним у установе социјалне заштите, хранитељске породице те лицима која здравствено осигурање не могу остварити по другом основу (47 корисника), у 2024. години уплаћен је износ од 44.701,00 КМ.

## **3.Трошкови превоза ученика под старатељством**

Трошкови превоза ученика–дјеце под старатељством (за издане мјесечне карте током школовања), у 2024. години, за двоје дјеце, износили су 1**.**870,00 КМ.

## **4. Интервентни робни пакети**

Провођењем социјалне заштите и пружањем разних врста помоћи, уочена је и потреба за једнократном помоћи у виду интервентних робних пакета. Ова врста помоћи намијењена је појединцима или породицама (по захтјеву корисника), који нису обухваћени претходним правима. У 2024-ој години за ову врсту проширеног права планиран је износ од 5.000,00 КМ, али због повећаног броја корисника текуће и једнократне помоћи, ова средства су прерасподјељена.

## **5. Помоћ за школoвање дјеце из социјално угрожених породица**

За ово проширено право, као помоћ породицама које нису у могућности на почетку школске године властитим средствима опремити дјецу у школу (90,00 КМ по кориснику), у 2024. години утрошено је 18.090,00 КМ. Овим правом обухваћено је 201 дијете школског узраста из социјално угражених породица.

# **В) ОСТАЛИ ТРОШКОВИ**

## **1. Здравствено осигурање корисника новчане помоћи**

Лица којима је признато право на новчану помоћ, а која немају здравствено осигурање по другом основу, користе здравствену заштиту путем Центра. За здравствено осигурање по овом основу, у 2024. години, за 36 корисника, издвојено је 34.239,00 КМ.

Половину износа утрошеног за ово право обезбјеђује Министарство здравља и социјалне заштите Републике Српске.

## **Здравствено осигурање за кориснике додатка за помоћ и његу другог лица**

Корисницима додатка за помоћ и његу другог лица обезбјеђује се здравствена заштита на исти начин и под истим условима који су наведени и за кориснике новчане помоћи. Здравствено осигурање по овом основу користило је 119 корисника, те утрошено 113.180,00 КМ**.**

Половину износа утрошеног за ово право обезбјеђује Министарство здравља и социјалне заштите Републике Српске.

## **Трошкови Комисије за процјену потреба и усмјеравање дјеце и**

## **омладине са сметњама у развоју**

Комисија за процјену потреба и усмјеравање дјеце и омладине са сметњама у развоју у 2024. години прегледала је 85 лица. За рад ове комисије издвојена су средства у износу од 7.713,00 КМ.

## **3. Трошкови Комисије за утврђивање способности и функционалног**

## **стања лица у  поступку остваривања права и услуга из социјалне заштите**

Комисија за утврђивање способности и функционалног стања лица у поступку остваривања права и услуга из социјалне заштите, у току 2024. године је прегледала укупно 445 лица. За рад ове комисије издвојена су средства у износу од 25.771,00 КМ.

## **4. Текуће помоћи**

За текуће помоћи физичким лицима у виду једнократне новчане помоћи, у сврху потребе лијечења, у 2024. години, за 445 лица, издвојено је 81.500,00 КМ.

## **5. Суфинансирање сигурне куће**

Сигурна кућа у Бањој Луци, по основу закључено уговора, пружа услуге заштите и збрињавања жртава породичног насиља, са подручја града Градишка. Од стране Центра за социјални рад, крајем 2024. године у Сигурној кући су збринута три лица - жртве породичног насиља, те је по том основу утрошено 7.254,00 КМ.

## **6. Подршка непрофитним организацијама**

Подршка непрофитним организацијама намијењена је удружењима, који путем уманитарних акција и разних других активности, прикупљају помоћ за своје чланове (појединце или породице), који се налазе у стању социјалне потребе. За овај вид помоћи, у току 2024. године, утрошена су средства у износу од 6.850,00 КМ.

## **7. Остали трошкови**

Остали трошкови, као што су трошкови опремања и сахране корисника, трошкови набавке намирница намијењених за посјету штићеницима у установама социјалне заштите, трошкови израде личних докумената и други, остварени су у износу од 7.002,00 КМ .

# **Г) ТАБЕЛАРНИ ПРЕГЛЕД ИЗВРШЕЊА ПРОГРАМА**

Програм социјалне заштите за 2024. годину остварен је у укупном износу од 6.201.940,00 КМ. Реализација основних права, проширених права и осталих трошкова, те број корисника и утрошена средства, приказани су у Табели број 1. Социјална заштита.

**Табела 1. Социјална заштита**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **ОБЛИЦИ СОЦИЈАЛНЕ ЗАШТИТЕ** | ПЛАН ЗА 2024. | | РЕАЛИЗАЦИЈА ПРОГРАМА ЗА 2024. | | РАЗЛИКА | |
| БРОЈ  ЛИЦА | ТРОШКОВИ | БРОЈ ЛИЦА | **Т**РОШКОВИ | БРОЈ ЛИЦА | ТРОШКОВИ |
|  | **А** | **ОСНОВНА ПРАВА** |  | **5.899.800,00** |  | **5.838.090,00** |  | **-61.710.00** |
| **416111** | **1.** | НОВЧАНА ПОМОЋ | 80 | 181.500,00 | 78 | 180.732,00 | -2 | -768.00 |
| **416112** | **2.** | ДОДАТАК ЗА ПОМОЋ И  ЊЕГУ ДРУГОГ ЛИЦА | 1650 | 4.060.300,00 | 1603 | 3.984.939,00 | -47 | -75.361.00 |
| **416119** | **3.** | ЛИЧНЕ ИНВАЛИДНИНЕ | 325 | 726.400,00 | 321 | 720.789,00 | -4 | -5.611.00 |
| **416311** | **4.** | ПОДРШКА У ИЗЈЕДНАЧАВАЊУ МОГУЋНОСТИ ДЈЕЦЕ И ОМЛАДИНЕ СА СМЕТЊАМА У РАЗВОЈУ | 2 | 19.500,00 | 2 | 19.317,00 | - | -183.00 |
| **416313** | **5.** | СМЈЕШТАЈ У УСТАНОВЕ | 58 | 591.000,00 | 57 | 582.803,00 | -1 | -8.197.00 |
| **416314** | **6.** | ЗБРИЊАВАЊЕ У ХРАНИТЕЉСКУ  ПОРОДИЦУ | 24 | 128.100,00 | 18 | 127.179,00 | -6 | -921.00 |
| **416319** | **7.** | ДНЕВНИ ЦЕНТАР (трошкови исхране и остали трошкови) |  | 8.000,00 |  | 8.203,00 |  | +203.00 |
| **416312** | **8.** | ПОМОЋ И ЊЕГА У КУЋИ | 0 | 0,00 | 0 | 0,00 |  | 0.00 |
| **416114** | **9.** | ЈЕДНОКРАТНЕ НОВЧАНЕ  ПОМОЋИ | 1460 | 185.000,00 | 1686 | 214.128,00 | +226 | +29.128.00 |
|  | **Б** | **ПРОШИРЕНА ПРАВА** |  | **84.900,00** |  | **80.341,00** |  | **-4.559.00** |
| **416119** | **1.** | СУФИНАНСИРАЊЕ ПОРОДИЦЕ УТРОШКОВИМА ИЗДРЖАВАЊА КОРИСНИКА | 6 | 16.010,00 | 6 | 15.680,00 | - | -330.00 |
| **487411** | **2.** | ДОПРИНОСИ ЗА ЗДР.ОСИГ. ЛИЦА У СТАЊУ СОЦИЈАЛНЕ ПОТРЕБЕ КОЈА НИСУ ОСТВАРИЛА ОСНОВНО ПРАВО | 47 | 42.800,00 | 47 | 44.701,00 | - | +1.901.00 |
| **416319** | **3.** | ТРОШКОВИ ПРЕВОЗА УЧЕНИКА ПОД СТАРАТЕЉСТВОМ | 2 | 3.000,00 | 2 | 1.870,00 | - | -1.130.00 |
| **416319** | **4.** | ИНТЕРВЕНТНИ РОБНИ ПАКЕТИ |  | 5.000,00 |  | 0 |  | -5.000.00 |
| **416113** | **5.** | ПОМОЋ ЗА ШКОЛОВАЊЕ ДЈЕЦЕ ИЗ СОЦИЈАЛНО УГРОЖЕНИХ ПОРОДИЦА | 201 | 18.090,00 | 201 | 18.090,00 | - | 0.00 |
|  | **В** | **ОСТАЛИ ТРОШКОВИ** |  | **277.100,00** |  | **283.509,00** |  | **+6.409.00** |
| **487411** | **1.** | ЗДРАВСТВЕНО ОСИГУРАЊЕ ЗА КОРИСНИКЕ НОВЧАНЕ ПОМОЋИ | 38 | 37.600,00 | 36 | 34.239,00 | -2 | -3.361.00 |
| **487411** | **1.1.** | ЗДРАВСТВЕНО ОСИГУРАЊЕ ЗА КОРИСНИКЕ ДОДАТКА ЗА ПОМОЋ И ЊЕГУ ДРУГО Г ЛИЦА | 125 | 114.200,00 | 119 | 113.180,00 | -6 | -1.020.00 |
| **412934** | **2.** | ТРОШКОВИ КОМИСИЈЕ ЗА ПРОЦЈЕНУ И УСМЈЕРАВАЊЕ ДЈЕЦЕ. И ОМЛАДИНЕ СА СМЕТЊАМА У РАЗВОЈУ | 90 | 8.200,00 | 85 | 7.713,00 | -5 | -487.00 |
| **412934** | **3.** | ТРОШКОВИ ПРВОСТЕПЕНЕ СТРУЧНЕ КОМИСИЈЕ. ЗА УТВРЂ.СПОСОБ. ФУНКЦ. СТАЊА ЛИЦА У ПОСТУПКУ ОСТВАРИВАЊА ПРАВА ИЗ  СОЦИЈАЛНЕ.ЗАШТИТЕ. | 445 | 25.800,00 | 445 | 25.771,00 | - | -29.00 |
| **416118** | **4.** | ТЕКУЋЕ ПОМОЋИ | 395 | 73.000,00 | 445 | 81.500,00 | +50 | +8.500.00 |
| **416319** | **5.** | СУФИНАНСИРАЊЕ СИГУРНЕ КУЋЕ |  | 7.254,00 |  | 7.254,00 |  | 0.00 |
| **416319** | **6.** | ПОДРШКА НЕПРОФИТНИМ ОРГАНИЗАЦИЈАМА |  | 3.000,00 |  | 6.850,00 |  | +3.850.00 |
| **416319** | **7.** | ОСТАЛИ ТРОШKОВИ |  | 8.046,00 |  | 7.002,00 |  | -1.044.00 |
|  |  | **УКУПНО :** | **4948** | **6.261.800,00** | **5151** | **6.201.940,00** | **+203** | **-59.860.00** |

Програм социјалне заштите за 2024. годину извршен је у цијелости, у складу са исказаним потребама.

**ОБРАЂИВАЧИ: ПРЕДЛАГАЧ:**

ЈУ Центар за социјални рад ГРАДОНАЧЕЛНИК

ДИРЕКТОР

Стана Балабан Зоран Аџић

Одјељење за привреду и друштвене дјелатности

в.д, НАЧЕЛНИКА ОДЈЕЉЕЊА

Славко Мекињић