**ИЗВЈЕШТАЈ**

**О ПОСЛОВАЊУ И ГОДИШЊИ ОБРАЧУН**

**ЈП СПОРТСКИ ЦЕНТАР "SERVITIUM" ГРАДИШКА ЗА**

**2024. ГОДИНУ**

**Градишка, април 2025.године**

САДРЖАЈ

[1. ДЈЕЛАТНОСТ](#_Toc504633652) 3

[2. ПРАВНИ СТАТУС И ВЛАСНИЧКА СТРУКТУРА](#_Toc504633653) 3

[3. ОРГАНИЗАЦИОНА СТРУКТУРА И МЕНАЏМЕНТ](#_Toc504633654) 4

[4. БРОЈ И СТРУКТУРА ЗАПОСЛЕНИХ](#_Toc504633655) 5

[5. ОБИМ УСЛУГА](#_Toc504633656) 5

[6. ИЗВРШЕНА УЛАГАЊА И ИЗВЕДЕНИ РАДОВИ](#_Toc504633657) ..6

[7. ПРОБЛЕМИ У ПОСЛОВАЊУ](#_Toc504633658) 7

[8. ЗАКЉУЧАК](#_Toc504633659) 7

[9. ГОДИШЊИ ОБРАЧУН](#_Toc504633660) 8

**10. ИЗВЈЕШТАЈ О ПРОМЈЕНАМА НА КАПИТАЛУ ...................................................... 9**

# ДЈЕЛАТНОСТ

Јавно предузеће Спортски центар „Servitium“ Градишка ( у даљем тексту: ЈП Спортски центар „Servitium“ Градишка) је регистровано код Основног суда у Бањалуци, под бројем 071-0-Reg-09-002268 од 24.12.2009. године, а са циљем да у фази изградње објекта обезбиједи повољније услове у финансирању и измирењу обавеза према приватном партнеру „Нискоградња“ д.о.о. Лакташи, с тим да након довршетка изградње настави рад и послује у оквиру својих примарних дјелатности.

Приликом оснивања предузећа на Скупштини општине је донешена одлука да се сва права и обавезе из уговора о изградњи спортске дворане у потпуности пренесу на ЈП Спортски центар „Servitium“ Градишка, на који начин је омогућено да се изградња спортске дворане успјешно оконча.

Од новембра мјесеца 2020. године, након отварања, предузеће је почело да послује у оквиру своје примарне дјелатности.

Основне дјелатности ЈП Спортски центар „Servitium“ Градишка у унутрашњем промету су:

68.20 - изнајмљивање и пословање сопственим некретнинама или некретнинама узетим под закуп (лизинг),

90.04 - рад умјетничких објеката,

93.11 - рад спортских објеката и

93.29 - остале забавне и рекреативне дјелатности.

Дјелатности у вањскотрговинском промету су спољно-трговинско пословање у оквиру регистроване дјелатности.

# 

# 2. ПРАВНИ СТАТУС И ВЛАСНИЧКА СТРУКТУРА

Правни статус предузећа ЈП Спортски центар „Servitium“ Градишка је јавно предузеће - правно лице.

Оснивач ЈП Спортски центар „Servitium“ Градишка је Општина Градишка (сада Град Градишка).

Рјешењем о регистрацији од дана 27.01.2020. године под бројем: 057-0-Reg-20-000002 ЈП Спортски центар „Servitium“ Градишка је уписано као правно лице са основним капиталом од 7.282.906,62 КМ. Рјешењем о регистрацији број 057-0-Reg-20-001237 од 05.08.2020. године ЈП Спортски центар „Servitium“ Градишка је уписано као правно лице са основним капиталом од 7.620.643,62 KM. Рјешењем о регистрацији од дана 03.11.2020.године под бројем: 057-0-Rеg-20-001735 ЈП Спортски центар „Servitium“ Градишка је уписано као правно лице са основним капиталом од 10.370.643,62КМ.

Рјешењем о регистрацији од дана 06.09.2021. године под бројем: 057-0-Reg-21- 001350 ЈП Спортски центар „Servitium“ Градишка је уписано као правно лице са основним капиталом од 10.583.493,31КМ. Рјешењем о регистрацији од дана 13.12.2021. године под бројем: 057-0-Reg-21-002395 ЈП Спортски центар „Servitium“ градишка је уписано као правно лице са основним капиталом од 11.370.643,62 КМ.

Власничка структура предузећа је приказана у сљедећој табели.

Табела 1. Власничка структура

|  |  |  |  |
| --- | --- | --- | --- |
| Опис | % учешће у укупном капиталу | Вриједност капитала | Број акција |
| Град Градишка | 100% | 11.370.643,62 КМ |  |
|  |  |  |  |
| УКУПНО: | 100% | 11.370.643,62 КМ |  |
|  |  |  |  |

# 

# 3. ОРГАНИЗАЦИОНА СТРУКТУРА И МЕНАЏМЕНТ

Од 13.10.2020.године са ЈП Спортски центар „Servitium“ Градишка руководи директор Милош Вујинић и Надзорни одбор именован од стране Скупштине општине Градишка на сједници СО-е Градишка, дана 25.09.2017.године. Рјешењем број 01-111-283/17 у саставу: Милена Бркић, Рајко Кукрић и Горан Вукотић.

Од 25.11.2021.године рјешењем Скупштине града Градишка број 01-111-438/21 Надзорни одбор ЈП Спортски центар „Servitium“ Градишка чине: Мирко Писарић, Зоран Вујат и Александар Шиљак. Рјешењем Скупштине града број 01.01-111-141/23 чланом надзорног одбора ЈП Спортски центар „Servitium“ Градишка постаје Сања Тенџерић.

Према Правилнику о систематизацији радних мјеста у ЈП Спортски центар „Servitium“ Градишка остала радна мјеста су: технички руководилац (1 извршилац), самостални стручни сарадник за програмске садржаје и логистику (1 извршилац), стручни сарадник за секретарско -техничке послове (1 извршилац), хигијеничар (1 извршилац) и сарадник за одржавање (3 извршиоца).

# 4. БРОЈ И СТРУКТУРА ЗАПОСЛЕНИХ

Табела 2. Квалификациона структура запослених

|  |  |  |  |  |
| --- | --- | --- | --- | --- |
| Р.бр. | | Квалификациона структура | Структура запослених према полу | |
| Мушких | Женских |
|  | | Директор ВСС | 1 |  |
|  | | Технички руководилац ВСС | 1 |  |
|  | | Самостални стручни сарадник за програмске садржаје и логистику ВСС |  | 1 |
| 4. | Стручни сарадник за секретарско-техничке послове ССС | |  | 1 |
| 5. | Хигијеничар | | 1 |  |
| 6. | Сарадник за одржавање ССС | | 3 |  |
| УКУПНО: 8 | | | 6 | 2 |

# 5. ОБИМ УСЛУГА

Радна група која је формирана испред Градске управе и ЈП Спортски центар „Servitium“ Градишка утврдила је критерије кориштења термина у ЈП Спортски центар „Servitium“ Градишка (Арена Градишка). Након договора са спортским колективима дворанских и борилачких спортова утврђен је распоред кориштења термина.

Када говоримо о 2024.години можемо рећи да је она била веома успјешна за ЈП СЦ ,,Servitium“ Градишка (Арена Градишка). У периоду од 01.01.2024. до 31.12.2024. године термине у спортској дворани су имали могућност да користе 12 клубова дворанских спортова и 5 клубова борилачких спортова.

У великој дворани термине су користили: ОРК КОЗАРА, ФК ГРАДИШКА, КМФ КОЗАРА, ОК ГРАДИШКА, ОКК КОЗАРА, ЖКК КОЗАРА, ККИ КОЗАРА и КК СТАРС БАСКЕТ. У великој дворани је искориштено 493 термина за тренинге и одигранo је 78 првенствених утакмица.

У малој дворани термине су користили: ОКК КОЗАРА, ЖКК КОЗАРА, КК ЛИДЕР, ОК ГРАДИШКА, КК СТАРС БАСКЕТ, ЖОК КОЗАРА, ЖОК ГРАДИШКА, КК ЛИЈЕВЧЕ И ККИ КОЗАРА. У малој дворани је укупно искориштено 976 термина за тренинге и одиграно је 146 првенствених утакмица.

Салу за борилачке спортове је користило 5 спортских колектива: КБВ НИТЕН, КК СЕНСЕИ, КБС ММА ДОНСКИ, ЏК КОЗАРА и ЏЏК САМУРАЈ. Клубовима борилачких спортова су додијељена 392 термина за тренинге.

Остале спортске манифестације које су се одржале у ЈП СЦ ,,Servitium“ Градишка су: Турнир у футсалу „Лав Премиум АРЕНА 2024“ који је трајао 10 дана (одиграно је 149 утакмица), „Кидс куп“ у организацији КК Лидер, тренинг женске фудбалске репрезентације БиХ У-15, два међународна WABA У-17 и У-15 турнира у организацији женске јадранске асоцијације (укупно одиграно 45 утакмица), међународни карате турнир „Нитен куп Градишка 2024“ у организацији КК Нитен (учествовало 688 такмичара), МОИ градско и регионално такмичење основних и средњих школа (укупно одигране 94 утакмице), међународни професионални боксерски турнир „Night of glory“ у организацији БК Принцип (одржано је 11 мечева и концерт Данице Црногорчевић), турнир „Нове генерације“ у организацији КК Лијевче, тренинг кошаркашке репрезентације РС 2010/11 годиште, турнир „Трофеј Градишке“ у организацији ОКК Козара, завршница Рекреативне лиге у одбојци, мајски одбојкашки турнир 2024 у организацији ЖОК Козара, међународни турнир у рукомету у организацији ОРК Козара (учествовале 24 екипе са око 500 младих такмичара, меморијални рукометни турнир „Браћа Клинцов“ у организацији ОРК Козара, одбојкашки турнир „Турнир пријатељства“ у организацији ЖОК Градишка, квалификациона утакмица у одбојци „CEV liga šampiona“ између ОК Радник Бијељина и Корона Брашов Румунија, меморијални турнир „Давор Мијатовић“ у организацији КК Старс Баскет, кошарка АБА лига између тимова КК Игокеа и КК Цибона, међународни турнир у џудоу „Трофеј Градишке“ у организацији ЏК Козара ( учествовало 700 такмичара), одбојкашки турнир „Мој први смеч“ у организацији ОК Градишка. Треба напоменути и да је кроз ове турнирске спортске манифестације одиграно још 438 утакмица.

Остале привредне, забавне и културне манифестације које су одржане су: „Сајам привреде, пољопривреде и образовања“, „Сајамски дани 2024“ (150 излагача, око 5000 посјетилаца) и концерт Мирка Пајчина.

**6. ИЗВРШЕНА УЛАГАЊА И ИЗВЕДЕНИ РАДОВИ**

Менаџмент дворане је и у 2024.години наставио са трендом побољшања квалитета услуге за спортисте тако да је набављено још техничке опреме (плејер, штампачи, лаптопи за вођење електронске статистике), стропни вентилатори за побољшање услова у просторима, заштитни итисон за паркет у малој дворани.

Од 01.01.2024. до 31.12.2024. године је одржано пет сједница Надзорног одбора ЈП Спортски центар „Servitium“ Градишка на којима су усвојени: План јавних набавки за 2024. годину, Извјештај о раду ЈП Спортски центар „Servitium“ Градишка са годишњим обрачуном за 2023.годину, Приједлог плана рада за 2025. годину као и остали правилници који су били потребни за функционисање предузећа.

# 7.ПРОБЛЕМИ У ПОСЛОВАЊУ

Када говоримо о проблемима у пословању битно је напоменути да је у 2024. години дошло до повећања цијене енергената за спортске објекте, а то није мимоишло ни ЈП Спортски центар „Servitium“ Градишка. Управо због тога је дошло до већег издвајања новчаних средстава за комуналне услуге, комуникацијске услуге,електричну енергију и услуге чишћења. Због одлуке Владе Републике Српске дошло је и до повећања плата запослених у јавним установама и предузећима. Менаџмент дворане je кроз своје активности и пословање покушао и обезбиједио додатна новчана средства међутим ту је требала и помоћ градске управе управо због великог броја додијељених термина за тренинге, утакмице и спортске манифестације, а та средства су била потребна да бисмо задржали постојеће врхунско стање у дворани.

# 8.ЗАКЉУЧАК

ЈП Спортски центар ,“Servitium“ Градишка је и у 2024.години радио у пуном капацитету. Тек сада се стварно могло видјети колико је један овакав спортски објекат требао Градишци и свим колективима дворанских спортова. За веома кратко вријеме спортски колективи, управо због врхунских услова које су имали, постигли су запажене резултате на спортској сцени како у сениорским, тако и у омладинским селекцијама. Имали смо два премијерлигаша ОК Градишка и ЖКК Козара. ЖОК Градишка, КК Старс баскет, ФК Градишка и ОРК Козара су се такмичили у првој лиги Републике Српске, а остали клубови су имали запажене резултате у другим лигама Републике Српске. Успјехе наших сениорских тимова су пратиле и омладинске селекције, али је битније напоменути да је велики број дјеце у 2024. години укључен у тренажни процес клубова дворанских спортова. Битно је напоменути да је кроз ЈП Спортски центар „Servitium“ Градишка од почетка јануара 2024. године до краја децембра 2024. године прошло око 125.000 спортиста, гледалаца и рекреативаца. Похвално је рећи да су грађани Градишке препознали значај рада спортске дворане и спортских колектива па су у великом броју долазили да бодре своје спортске клубове. Из овога се може закључити колики је значај оваквог једног објекта како у спортском тако и у туристичком смислу за град Градишку.

Грант Града Градишка за 2024. годину је био предвиђен у износу од 339.999,00 КМ који је утрошен на бруто зараде, личне расходе и сједнице Надзорних одбора у износу 294.961,00 те трошкове електричне енергије, комуналне и комуникацијске услуге у износу од 45.038,00 КМ. Међутим ЈП Спортски центар „Servitium“ Градишка је кроз пословање успио да обезбиједи и одређен износ властитих прихода којима су плаћани остали трошкови а самим тим је омогућено несметано функционисање спортске дворане. Уз активности и рад са спортским колективима треба напоменути да већи дио радова, поправака и одржавања обављају радници дворане што је још један вид уштеде који није занемарив.

# 9. ГОДИШЊИ ОБРАЧУН

Табела 3. Структура прихода

|  |  |  |  |  |
| --- | --- | --- | --- | --- |
| Ред. бр. | Приходи | 01.01. - 31.12.2023  год. | 01.01. - 31.12.2024 год. | Индекс |
|  | УКУПНИ ПРИХОДИ | 642.139 | 642.019 | 99,99 |
|  | ГРАНТ ГРАДА | 279.999 | 339.999 | 121,4 |
|  | ЗАКУП.ПОСЛ.ПРОСТ. И ТЕРМИНИ РЕКРЕАЦИЈА | 97.743 | 101.742 | 104,09 |
|  | ДОНАЦИЈА ЈЕЛШИНГРАД 2023 ГОД. | 5.000 | 2.500 | 50,00 |
|  | ПРИХОДИ ПО ДР.ОСНОВАМА, ПРЕФАКТУРИСАНИ ТРОШК.СТРУЈЕ И КОМУНАЛИЈА КОРИСНИЦИМА,НАПЛАТА ШТЕТЕ,ОТПИС ОД ВЛАДЕ РС | 259.397 | 197.778 | 76,24 |

Табела 4. Структура расхода

|  |  |  |  |  |
| --- | --- | --- | --- | --- |
| Ред. бр. | Расходи | 01.01. - 31.12.2023. год. | 01.01. - 31.12.2024. год. | Индекс |
|  | УКУПНИ РАСХОДИ | 640.915 | 641.097 | 100,02 |
|  | БРУТО ЗАРАДЕ ,ЛИЧНИ РАСХОДИ, ТОПЛИ ОБРОК И НАДЗОРНИ ОДБОР | 244.670 | 294.961 | 120,22 |
|  | НЕПРОИЗВОДНЕ УСЛУГЕ ,ПРЕМИЈЕ ОСИГУРАЊА, ПЛАТЕ, РЕВИЗОРСКЕ УСЛУГЕ,РАЧУНОВОДСТВО,АМОРТИЗАЦИЈА | 221.257 | 256.465 | 115,91 |
|  | НЕМАТЕРИЈАЛНИ ТРОШКОВИ, СУДСКЕ И ДРУГЕ ТАКСЕ,ПОРЕЗИ ПО ППО-У | 6.990 | 2.496 | 35,70 |
|  | ТРОШКОВИ ЕЛ.ЕНЕРГИЈЕ, КОМУНАЛНЕ И КОМУНИКАЦИЈСКЕ УСЛУГЕ | 83.957 | 60.772 | 72,38 |
|  | ПРОЈЕКТАНТСКЕ УСЛУГЕ,ЕЛАБОРАТИ,ТЕХ. ПРЕГЛЕД И ДР.РЕЖИЈСКИ ТРОШКОВИ | 84.041 | 26.403 | 31,41 |

# 10. ИЗВЈЕШТАЈ О ПРОМЈЕНАМА НА КАПИТАЛУ

Оснивач ЈП Спортски центар „Servitium“ Градишка је Општина Градишка (сада Град Градишка).

Рјешењем о регистрацији од дана 27.01.2020. године под бројем: 057-0-Reg-20-000002 ЈП Спортски центар „Servitium“ Градишка је уписано као правно лице са основним капиталом од 7.282.906,62 КМ.

Рјешењем о регистрацији број 057-0-REG-20-001237 од 05.08.2020. године ЈП Спортски центар „Servitium“ Градишка је уписано као правно лице са основним капиталом од 7.620.643,62 KM.

Рјешењем о регистрацији број 057-Reg-20-001735 од 03.11.2020. године ЈП Спортски центар „Servitium“ Градишка је уписано као правно лице са основним капиталом од 10.370.643,62 КМ.

Рјешењем о регистрацији број 057-0-Reg-21-001350 од 06.09.2021. године ЈП Спортски центар „Servitium“ Градишка je уписано као правно лице са основним капиталом од 10.583.493,31КМ.

Рјешењем о регистрацији од дана 13.12.2021. године под бројем: 057-0-Reg-21-002395 ЈП Спортски центар „Servitium“ Градишка је уписано као правно лице са основним капиталом од 11.370.643,62 КМ.

М.П. Директор

\_\_\_\_\_\_\_\_\_\_\_\_\_\_\_\_\_\_

Милош Вујинић