

ПЛАН ВЕЗА У ОПЕРАТИВНО – КОМУНИКАЦИОНОМ

ЦЕНТРУ ГРАДА ГРАДИШКА

## Градишка, април 2025.године

**УВОД**

Везе и комуникације представљају битан предувјет за успјешно провођење мјера и активности система заштите и спасавања у великом несрећама, катастрофама и посебним околностима.

Због тога је нужно да се систем веза и комуникација темељи на начелима:

- **правовременост** (брзо активирање система веза у функцију)

- **поузданост** (квалитетно и континуирано функционисање система без обзира на околности)

- **заштићеност** (сигуран пренос података кроз систем везе)

- **стандардизације** (кориштење истовјетне врсте комуникацијске опреме)

Комуникација у великим несрећама, катастрофама и посебним околностима обухваћа:

- комуникацију са јавношћу кроз кориштење канала раног упозоравања и узбуњивања, укључујући поруке упућене на мобилне уређаје корисника мобилних комуникацијских мрежа, путем средстава јавног саопштавања, кориштењем локалних електроничких медија те путем односа са јавношћу представника Цивилне заштите.

- комуникацију са судионицима и оперативним снагама система Цивилне заштите, у складу са постојећим Планом веза који се активира у великим несрећама, катастрофама и посебним околностима.

План веза за потребе цјелокупног система заштите и спасавања у великим несрећама, катастрофама и посебним околностима као главне комуникацијске алате, предвиђа кориштење фиксне/мобилне телефоније, рачунарске сервисе као што су адресе електроничке поште те радио везе базиране на дигиталном и аналогном радио-комуникацијском систему.


Сами почеци система радио-веза датирају из почетка прошлог вијека изумом тзв. Морзеове абецеде која представља скуп знакова за свако слово абецеде.

Тај изум је био опште прихваћен и масовно кориштен у радио- комуникацији што је омогућило пуно брже успостављање контакта на великим удаљеностима а кориштење тог система је активно и данас, додуше у ограниченом обиму.

Широком примјеном кориштења Морзеове абецеде унапријеђен је систем комуникација у преко 200 земаља свијета а посебно је био важан у морском саобраћају.

Такођер је дошло до широке примјене општеприхваћеног, међународног знака за опасност, „SOS“, који се и данас користи у одређеним ситуацијама прекида свих познатих веза.

Познате су прилике у разним несрећама и катастрофама гдје су угрожени људи јављали своју позицију лупкајући или слањем свјетлосних сигнала знака „SOS“.



- Приказ знакова и слова Морзеове абецеде

**- СИСТЕМ РАДА У ОПЕРАТИВНО-КОМУНИКАЦИЈСКОМ ЦЕНТРУ**

Оперативно-комуникацијски центар (ОКЦ) града Градишка формиран је добивањем статуса Града јер се, по правилнику рада РУЦЗ, подразумијева да сви градови морају имати такав центар у функцији.

ОКЦ Градишке је основан Одлуком Градоначелника и ради повремено, само у условима ванредних ситуација изазваних елементарним непогодама или другим несрећама.

Центар се налази у саставу одсјека Цивилне заштите града Градишка, опремљен је свом потребном опремом коју такав центар треба имати како би био у потпуној функцији у датим условима.

Поред простора у којем је смјештен, опремљен је системом КТ и ВХФ фиксних, радио-станица, једном мобилном ВХФ радио-станицом у возилу, те са 5 ручних ВХФ радио уређаја.

Везе из ОКЦ Градишка остварују се са главним ОКЦ РУЦЗ преко радио-релеја на Козари и на тај начин нам је омогућена веза са свим ОКЦ у регији Бања Лука те Републици Српској.

Поред радио-канала којим остварујемо везу са ОКЦ РУЦЗ имамо успостављену радио-комуникацију и, на локалном нивоу, са припадницима ПВСЈ Градишка те ПУ Градишка тако да смо технички увезани са најважнијим субјектима система заштите и спасавања.

Пробе система веза се врше редовно, једном мјесечно, те је квалитет остварених веза на високом нивоу што нам гарантује квалитетне везе и контакте у евентуалним великим несрећама, катастрофама и посебним приликама.

Посебно треба поменути неколико чланова радио-аматерског клуба у Градишци који су активни на одржавању антенског система у ОКЦ Градишка као и самих уређаја.

Технички недостатак система веза у ОКЦ Градишка је недостатак једне радио-релејне антене која би нам омогућила покривање радио-сигналом цјеле територије Града на локалном радио-каналу, те већи број ручних радио-станица којима би се проширио контакт између већег броја корисника у евентуалним несрећама и катастрофама.

Технички дио Плана веза у ОКЦ Градишка урађен је од стране стручњака за систем веза РУЦЗ и фиксан је, нема рок трајања, а састоји се од свих позивних кодова за контакте са осталим ОКЦ на подручју регије Бања Лука, важећих дозвола за рад од стране Регулаторне агенције за комуникације БиХ и тиме нам је омогућен потпуно регуларан рад системом веза у ОКЦ Градишка.

ОДСЈЕК ЦИВИЛНЕ ЗАШТИТЕ

Број:

Датум: