

**РЕПУБЛИКА СРПСКА ГРАД ГРАДИШКА ГРАДОНАЧЕЛНИК**

Улица Видовданска 1а, 78400 Градишка, Република Српска Тел.:  ++ 387 51 810-353, Факс.: ++387 51 814 689,

E-mail: grado[nacelnik@gradgradiska.com,](mailto:nacelnik@gradgradiska.com,%20) Веб сајт: [www.](http://www/) grad-gradiska.com

**СКУПШТИНА**

**ГРАДА ГРАДИШКА**

-Овдје-

Наш број:02.02-013-1-9/25

Датум: 09.04.2025. године

**ПРЕДМЕТ:** Одговор на одборничко питање, доставља се

На 4. редовној сједници Скупштине града Градишка одржанoj дана 31.03.2025. године одборница **Сњежана Гвозден** поставила је сљедеће питање :

„Велики број наших суграђана интересује да ли постоји могућност да се на главном ламиначком путу на кривини која је, итекако „ЦРНА ТАЧКА“ поменуте саобраћајнице постави заштитна ограда или неки вид сигнализације (осим знака ограничења брзине), а све у циљу смањења броја саобраћајних несрећа са смртним исходом.

П.С. Кривина код Добрића.“

На постављено одборничко питање даје се сљедећи

**О Д Г О В О Р**

Обзиром да је у већини случајева узрок настанка саобраћајне незгоде неприлагођена брзина кретања моторним возилом, на локалном путу Штетић Ламинци – Ламинци центар – Трошељи, на дијелу путног правца у мјесној заједници Ламинци Брезици извршена је допуна саобраћајне сигнализације. У зони предметне кривине постављени су знакови опасности „кривина улијево“ и „кривина удесно“, са допунским таблама о удаљености од потенцијалне опасности, као и знакови опасности „клизав коловоз“ и „ограничење брзине“ (40 km/h). Наведена саобраћајна сигнализација постављена је у складу са Правилником о саобраћајној сигнализацији и опреми пута („Службени гласник Републике Српске“, број 7/24), у првој половини фебруара текуће године. Ове мјере су предузете у циљу како би се возачима додатно скренула пажња на потенцијалну опасност и у циљу подизања нивоа за безбједност саобраћаја.

На савјести возача је да поступају одговорно у саобраћају, у смислу да поштују саобраћајну сигнализацију и прилагоде брзину кретања моторних возила условима пута. Град Градишка сваке године у сарадњи са Агенцијом за безбједност саобраћаја Републике Српске проводи више кампања за подизање свијести у области безбједности саобраћаја.

ГРАДОНАЧЕЛНИК

Зоран Аџић