**ИЗВЈЕШТАЈ**

**О ПОСЛОВАЊУ И**

**ГОДИШЊИ ОБРАЧУН**

**ЈПУ "ЛЕПА РАДИЋ"**

**за 2024. годину**

**Градишка, април 2025. године**

САДРЖАЈ

[1. ДЈЕЛАТНОСТ 4](#_Toc518029958)

[2. ПРАВНИ СТАТУС И ВЛАСНИЧКА СТРУКТУРА 4](#_Toc518029959)

[3. ОРГАНИЗАЦИОНА СТРУКТУРА И МЕНАЏМЕНТ 4](#_Toc518029960)

[4. БРОЈ И СТРУКТУРА ЗАПОСЛЕНИХ 4](#_Toc518029961)

[5. ОБИМ УСЛУГА 4](#_Toc518029962)

[6. ИЗВРШЕНА УЛАГАЊА И ИЗВЕДЕНИ РАДОВИ](#_Toc518029963) 9

[7. ПРОБЛЕМИ У ПОСЛОВАЊУ......................................................................................9](#_Toc518029964)

[8. ГОДИШЊИ ОБРАЧУН.................................................................................................9](#_Toc518029965)

[9. ЗАКЉУЧАК.................................................................................................................](#_Toc518029966)11

# ДЈЕЛАТНОСТ

85.10 – Предшколско образовање.

88.91 – Дјелатност дневне бриге о дјеци.


# ПРАВНИ СТАТУС И ВЛАСНИЧКА СТРУКТУРА

Правни статус установе:Јавна установа

Оснивач: Град Градишка

# ОРГАНИЗАЦИОНА СТРУКТУРА И МЕНАЏМЕНТ

Организациона структура запослених је дефинисана Правилником о унутрашњој организацији и систематизацији радних мјеста у ЈПУ „Лепа Радић“ број 2444/2023 од 10.11.2023. године.

****

# БРОЈ И СТРУКТУРА ЗАПОСЛЕНИХ

Табела 1. Квалификациона структура запослених

|  |  |  |  |
| --- | --- | --- | --- |
| **Р.бр.** | **Квалификациона структура** | **Структура запослених према полу** | |
| **Мушких** | **Женских** |
|  | ВСС – VII степен | 1 | 72 |
|  | ВШС – VI степен | 0 | 1 |
|  | ССС – IV степен | 2 | 19 |
|  | ССС – III степен | 2 | 9 |
|  | НК – II степен | 1 | 4 |
| УКУПНО: | | 6 | 105 |

# ОБИМ УСЛУГА

Васпитно-образовни рад, као основна дјелатност Установе, изводи се у пет објеката:

1. ''Ципелићи''- Ул. Милана Тепића 12, Градишка;
2. ''Пчелице'' – Ул. Лепе Радић 6, Градишка;
3. ''Лептирић'' – Нова Топола ;
4. ''Бамби'' – Првог артиљеријског пука 2А и
5. ''Јежић'' – Пиланска 108, Доњи Подградци.

У раду су заступљени сљедећи програми:

* Основни програм (цјеловити развојни програм) у трајању од 11,5 часова;
* Скраћени програм у трајању од 4 часа (за дјецу са посебним потребама);
* Програм припреме дјеце пред полазак у школу;
* Специјализовани развојни програми:
* Фолклорна секција – 2 пута седмично и
* Школа спорта – 2 пута седмично.

У установи је тренутно 719 дјеце које је распоређено у 30 васпитно-образовних група. У ЈУ дјечији вртић ''Ципелићи'', васпитно-образовни рад се одвија у једанаест васпитно-образовних група, четири јасличке и седам вртићких група са укупно 264 дјеце. У ЈУ дјечији вртић ''Пчелице'', васпитно-образовни рад се одвија у 4 васпитно-образовне групе, са 100 дјеце. У ЈУ дјечији вртић ''Лептирић'' у Новој Тополи, васпитно-образовни рад се одвија у седам васпитно-образовних група и то двије јасличке групе и пет вртићких група са укупно 173 дјеце. У објекту ЈУ дјечији вртић ''Бамби'', радну годину смо започели са шест васпитно-образовних група, а 15.10. је отворена и седма васпитно-образовна група и то три јасличке и четири вртићке групе са укупно 162 дјеце. У објекту ЈУ дјечији вртић „Јежић“ у Горњим Подградцима, рад се одвија у једној мјешовитој групи са 20 дјеце.

У Установи је запослено 111 радника. У раду установе учествују: 1 директор, 63 васпитача, 3 васпитача приправника, 3 сарадника за васпитача, 1 координатор за васпитно-образовни рад, 1 педагог,1 психолог, 1 секретар, 1 референт за опште и техничке послове, 1 књижничар, 1 финансијски ликвидатор, 1 књиговођа,

2 медицинска радника, 4 главна кувара, 3 помоћна кувара, 4 сервирке, 4 кућна мајстора, 1 помоћни физички радник, 2 кројача-вешерке и 13 спремача .

Предшколске Установе планирају васпитно-образовни рад којим ће остварити задатке и исходе одређене Програмом предшколског васпитања и образовања РС. Етапни план је попис учећих активности и игара којом се планира процес васпитно-образовног рада за краћи период (15 дана). Свака етапа има свој назив.

У мјесецу јануару 2024 године реализоване су васпитно-образовне активности са следећим темама:

* ''Дани дјечије радости'' – гдје су обрађиване пјесме и приче у духу празника.

Дјеца су играли игре и спортове на снијегу, те ријечима и дјелима проширивали знање о зими;

* У оквиру ове теме дјеца су учила о музичким инструментима, гдје су свирала на Орфовом инструментаријуму и правили своје музичке инструменте;
* ''Дијелови тијела'- учени су дијелови тијела, шта све тијело може. О срцу као органу љубави, те су дјеца имала физичке активности, учили пјесмице, игре, бројеве;
* Васпитачи су заједно са дјецом по групама обиљежили дан Св. Саве - гдје су учили пјесмице о Св. Сави,

У мјесецу фебруару реализоване су васпитно-образовне активности са следећим темама:

* ''Моја осјећања''- васпитачи су обрађивали теме о чулима, о заједништву, о самосталности, праведности, радозналости и доброти;
* ''Моја мама'' – гдје су дјеца учила о породици, његовању љубави према породици, припремали се за међународни празник 8. Март и израђивали честитке.
* Дјеца су учила о математичким појмовима- мало и велико;

У мјесецу марту реализоване су васпитно-образовне активности са следећим темама:

* Од 01.03. почео је ''Програм припреме пред полазак у школу'' који је трајао три мјесеца. Програм као и свако године реализује се у сарадњи са Министарством просвјете и културе РС, а које финансира цијели пројекат. Програм у години пред полазак у школу, примјењује се за дјецу која нису обухваћена неким обликом предшколског васпитања и образовања и која нису похађала цјеловити развојни програм, а која по прописима којима се уређује област основног васпитања и образовања у наредној школској години стичу услове за полазак у први разред основне школе.

У Установи је формирано 3 групе са укупно 70 дјеце у дјечијим вртићима „Лептирић“, „Пчелице“ и „Ципелићи“.

* Тема ''Осми март''- период око 8.марта посвећен је породици и породичном складу, одржане су радионице поводом Осмог марта, гдје су дјеца заједно са родитељима правили честитке, одржане су приредбе у свим објектима;
* Обрађивани су математички појмови- цијело и половина;
* Дјеци су читане разне бајке, басне и приче;
* Тема ''Промјене у природи'- гдје је учено о промјенама у окружењу и природи;

Дјеца су шетала и излазила на отворено, упознавали су се са карактеристикама годишњег доба-прољеће.

* У свим објектима је обиљежен први дан прољећа са пригодним радионицама по групама;
* Неки од значајних датума који су обиљежен унутар установе су 21. март дан посвећен особама са Дауновим синдромом, затим 22. март Свјетски дан воде.
* 21.03. обиљежен је и Свјетски дан шума, садњом и донација садница дрвећа и украсног биља заједно са делегацијом Шумског газдинства Градишка у вртићу ''Лептирић'' у Новој Тополи;

У мјесецу априлу реализоване су васпитно-образовне активности са следећим темама:

* ''Свијет око мене''- обрађиване су теме о градовима, селима и држави.
* Кроз игру учили о живој и неживој природи, метеоролошким појавама, птицама наших крајева, те о уређајима у дому (некад и сад).
* Дјеца старијих вртићких група била су у посјети основним школама у ЈУ ОШ „Васа Чубриловић“ и ЈУ ОШ „Данило Борковић“ у Градишци и Новој Тополи – ЈУ ОШ „Петар Кочић“;
* ''Све се буди''- тема у оквиру које су дјеца проширивала знање о годишњем добу прољеће, учили дане у седмици и мјесеце у години. Такође су учени појмови дан и ноћ, јуче-данас-сутра.
* ''Васкрс''- Васкршње радионице и посјете свештеника и разговор са дјецом на тему Васкрса у сва четири вртића;
* 04.04. поводом Дана полиције Републике Српске, Полицијска управа Градишка организовала је дане отворених врата и при томе су малишани вртићких група дјечијег вртића „Бамби“ посјетили полицијску станицу Градишка.
* 05.04. мјешовита група из објекта ''Ципелићи'' били су у посјети пекари ''Сладојевић'' на Сењаку.
* 12.04.дјеца старијих група били су у посјети основним школама, посјета је подразумјевала посјету првом разреду, дружење са прваћићима у дворишту и школи, као и посјету дјеци из продуженог боравка.
* Дана 29.04. обиљежен је Дан планете Земље, гдје су дјеца учили о планети Земљи, значају и чувању планете, одржана је садња цвијећа у свим објектима;

У мјесецу мају реализоване су васпитно-образовне активности са следећим темама:

* ''Мај је засјао''- обрађиване су теме инсекти, јагодичасто воће

У оквиру математичких појмова обрађивана су геометријска тијела и облици;

* ''Вода''- на ову тему рађене су активности шта може да тоне,а шта да плута, о воденом саобраћају, хигијени, сезонском воћу и поврћу, биљном и животињском свијету, потоцима, ријекама, барама и морима. Такође је одржана радионица на тему „Значај здраве исхране за здравље“;
* 10.05., поводом Недеље Црвеног Крста у посјети су били представници ЦК са волонтерима у вртићима ''Бамби'' и ''Пчелице''.
* 27.05. одржана је Мала олимпијада у Арени Градишка за све старије групе из Установе у сарадњи са школом спорта и њиховим тренерима.

У мјесецујуну реализоване су васпитно-образовне активности са следећим темама:

* ''Љето' – реализоване су учеће активности о карактеристикама љета, путовањима, радили ликовне радове којима је обиљежено годишње доба – љето, дјеца су боравила у дворишту, играла се разних игара, цртали и бојили.
* ''Љетне игрице''- дјеца су се играла у соби и на отвореном, учили о другарству, понављали до сада научене пјесмице и стварали ликовне радове;
* 11. и 12.06. одржана је Завршна свечаност на тему „На крилима дјетињства“ у Културном центру, за сва три градска вртића, којом традиционално испраћали мале матуранте:
* 14.06. у Дому културе у Новој Тополи одржана је Завршна свечаност, на исту тему, за мале матуранте из вртића ''Лептирићи'';
* 20.06. у Дому културе у Горњим Подградцима одржана је Завршна свечаност, на исту тему, за мале матуранте из вртића ''Јежић'';
* 19.06. одржана је приредба ''Принцеза на зрну грашка'' у организацији ЈУ Народне библиотеке Градишка.
* 28.06. учешће на Видовданском сајму на Тргу Чубриловића, учествовала дјеца из вртића ''Пчелице''

У мјесецу јулу реализоване су васпитно-образовне активности са следећим темама:

* „Шта другарство значи“ – гдје су дјеца учила о другарству, о времену и хигијени, биљкама у нашој околини, играли су се на отвореном и стварали ликовне радове;
* „Радујем се љету“ – игре у дворишту, развој крупне моторике и цртање и бојење.

Од 29.07. до 11.08. у Установи је био колективни годишњи одмор.

У мјесецу августу реализоване су васпитно-образовне активности са следећим темама:

* „Коферчић за крај“- гдје је акценат био на музици, пјесми и игри, затим разивијању мускулатуре и координације покрета кроз игре на отвореном.
* 12.08. почеле су са радом нове просторије у ЈУ дјечијем вртићу ''Лептирић''.

У мјесецу септембру реализоване су васпитно-образовне активности са следећим темама:

* На почетку нове радне године прве теме које се обрађују су везане за социјализацију и прилагођавање дјетета на нову средину и нове другаре, тако да су обрађиване теме ''Моја породица'', ''Само ја'' и ''Јесен'', а у оквиру ових тема ван собе вртића дјеца су посјетила и сљедеће манифестације и догађаје:
* Дјеца из вртића ''Јежић'' су присуствовали манифестацији ''Дани воћа'' која је одржана 13.09.2023.године у Горњим Подградцима;
* Од 16.09. до 24.09. дјеца наших вртића су учествовала у манифестацији ''Европска седмица мобилности'';
* У вртићу ''Бамби'' 18.09. преставници Ауто-мото савеза поставили су полигон са бициклима и семафорима за дјецу, а 19.09. у вртићу ''Лептирић'';
* Установа је била домаћин Савјетовања директора предшколских установа Републике Српске са савјетницом Даницом Мојић;
* Од 25.09 до 30.09. у сарадњи са хуманитарном организацијом ''GENESIS PROJECT’’ дјеца и васпитачи вртића ''Ципелићи'' имали су бројне активности са циљем упознавања дјеце са филантропијом и хуманитарним вриједностима;
* Дјеца старијих група из вртића ''Ципелићи'', 27.09.2024. године били су у посјети Ватрогасној јединици Градишка;
* У вртићу ''Бамби'' 30.09.2024. одржан је родитељски састанак са представницима Института за јавно здравство у оквиру програма ''Предшколска установа пријатељ правилне исхране'' у који је Установа укључена;
* Сви вртићу су обиљежили ''Јесењу свечаност'' у својим објектима.

У мјесецу октобру реализоване су васпитно-образовне активности са следећим темама:

- Од 07. до 12.10.2024. године обиљежена је дјечија недеља под слоганом ''Играјмо се, учимо и растимо'', током недеље одржане су бројне активности у свих пет вртића:

Понедељак

– Почетак хуманитарне акције прикупљање хране за социјално угрожене;

- У свим вртићима је одржана радионица за дјецу о дјечијим правима;

- У Ципелићима је одржана радионица са представницима Црвеног крста;

Уторак

– Посјета Црвеног крста у вртиће ''Бамби'' и ''Пчелице'';

Сриједа

- Дјеца из вртића ''Пчелице'' били су у посјети Народној библиотеци;

Четвртак

- Старија и средња група вртића ''Лептирић'' били су у посјети вртићу у Српцу, васпитачи из Српца извели су представу за сву дјецу;

Петак

- Представници Црвеног крста били су посјети вртићима ''Јежић'' и ''Лептирић'';

- Посјета замјенице градоначелника са сарадницима вртићу ''Бамби'';

- Представницима Црвеног крста су уручени прикупљени поклони у оквиру хуманитарне акције.

-Октобар је мјесец тематски посвећен саобраћају и све активности су директно или индиректно везане за саобраћај. Представници ЦЈБ Градишка су били у посјети свим вртићима са дјецом су извели показну вјежбу кретања у саобраћају.

- На манифестацији Здравомед присуствовала су дјеца старијих група из вртића ''Ципелићи'', која је одржана 18.10.2024. године;

- Свјетски дан хране је обиљежен у савим вртићима 16.10.2024. године;

У Администартивном центру зграде владе 21.10.2024. године одржана је презентација ''Књиге за праћење развоја и учења дјетета'', један од предавача је био Марко Котур психолог из наше установе;

У мјесецу новембру реализоване су васпитно-образовне активности са следећим темама:

-У новембру мјесецу су се обрађивале теме ''Свијет око мене'', ''Домаће животиње'' и ''Дивље животиње''

- У току мјесеца новембра и дијелом децембра биле су опсервације активности васпитача у групи од стране координатора за ВОР и педагога установе;

- Од 05.11. до 10.11.2024. године у посјети вртићима је био увјек радо виђен гост ''Фазонко'' који је извео представу за дјецу ''Фазонко и чаробни штапић'';

- Дана 20.11.2024. године вртић ''Ципелићи'' посјетили су представници Градске библиотеке поводом Дана дјетета;

У мјесецу децембру реализоване су васпитно-образовне активности са следећим темама:

-''У сусрет зими'' и ''У сусрет празницима'', а у оквиру тих тема и услиједиле и сљедеће активности:

-Подјела пригодних поклона за дјецу поводом обиљежавања празника Св. Николе. Дјеца из вртића ''Пчелице'' су били у посјети Културном центру и присуствовали представи поводом Светог Николе коју је организовала у сарадњи са Градском библитеком.

- Од 24. до 27.12. у свим вртићима је била подјела новогодишњих пакетића са Деда Мразом.

- У Градском парку дјеца из вртића ''Пчелице'' присуствовала су активности ''Ледено доба витезова'';

-Крајем децембра одржана је приредба за родитеље у свим вртићима .

Два радника из Установе су добитници Светосавских награда, Данијела Лукић на нивоу Републике, а Дада Бијелић на нивоу града.

Установа има Управни одбор формиран 22.04.2021. године који је одржао једанаест сједница у 2024. години. Конституисан је и Савјет родитеља који се састаје по Програму рада Савјета родитеља и до сада су одржали двије сједнице. У Установи функционишу Стручни активи (организовани на нивоу вртића) који се баве планирањем и програмирањем васпитно-образовног рада и одржали су до сада десет сједница.Стручно вијеће је одржало шест сједница.

# ИЗВРШЕНА УЛАГАЊА И ИЗВЕДЕНИ РАДОВИ

Извршена је набавка опреме и ситног инвентара из властитих средстава у укупном износу од 12.137,00 КМ. Односи се на набавку намјештаја, машина и осталих уређаја те ситног инвентара у виду посуђа за кухињу, алата за кућне мајсторе и радне одјеће и обуће.

# ПРОБЛЕМИ У ПОСЛОВАЊУ

Поред сталних проширења смјештајних капацитета, Установа није успјела смјестити сву дјецу са листе чекањa. Такође велики број радника на боловању отежава организацију рада Установе.

# ГОДИШЊИ ОБРАЧУН

|  |  |  |  |  |  |  |  |
| --- | --- | --- | --- | --- | --- | --- | --- |
| Ред. бр. | КОНТО | РАСХОДИ И ИЗДАЦИ | БУЏЕТ 2024. | ИЗВРШЕЊE 01.01-31.12.2023. | ИЗВРШЕЊЕ 01.01-31.12.2024. | Индекс | Индекс |
| 1 | **2** | **3** | **5** | **6** | **7** | **8(7/5)** | **9(7/6)** |
|  |  |  |  |  |  |  |  |
|  |  | **УКУПНО** | **3.652.050** | **2.893.333** | **3.634.806** | **99,53** | **125,63** |
| 1. | **410000** | **ТЕКУЋИ РАСХОДИ** | **3.524.012** | **2.803.577** | **3.507.067** | **99,52** | **125,09** |
| 1.1. | **411000** | **Расходизаличнапримања** | **3.019.100** | **2.310.773** | **3.003.685** | **99,49** | **129,99** |
|  | 411100 | Расходизабрутоплате | 2.533.082 | 1.933.930 | 2.519.873 | 99,48 | 130,30 |
|  | 411200 | Расходизабрутонакнадетрошкова и осталихличнихпримањазапослених | 374.500 | 307.000 | 372.322 | 99,42 | 121,28 |
|  | 411300 | Расходизанакнадуплатазапосленихзавријемеболовања (бруто) | 93.260 | 57.743 | 93.234 | 99,97 | 161,46 |
|  | 411400 | Расходизаотпремнине и једнократнепомоћи (бруто) | 18.258 | 12.100 | 18.257 | 99,99 | 150,88 |
| 1.2. | **412000** | **Расходипоосновукоришћењароба и услуга** | **502.862** | **491.369** | **501.498** | **99,73** | 102,06 |
|  | 412200 | Расходипоосновуутрошкаенергије, комуналних, комуникационих и транспортнихуслуга | 93.000 | 94.181 | 92.289 | 99,24 | 97,99 |
|  | 412300 | Расходизарежијскиматеријал (канц.мат.,одр.чистоће, стручналит.,часописи, дневнаштампа,) | 20.610 | 25.540 | 20.375 | 98,86 | 79,78 |
|  | 412400 | Расходи за материјал за посебне намјене | 284.885 | 278.258 | 284.522 | 99,87 | 102,25 |
|  | 412500 | Расходизатекућеодржавање | 19.574 | 13.555 | 19.573 | 99,99 | 144,40 |
|  | 412600 | Расходипоосновупутовања и смјештаја (дневнице, гориво) | 5.500 | 5.924 | 5.460 | 99,27 | 92,17 |
|  | 412700 | Расходизастручнеуслуге(усл.фин.посред, усл.осиг,инфор. и медији, рев.и рач.усл.,правне и админ.усл) | 42.253 | 38.036 | 42.252 | 100,00 | 111,08 |
|  | 412900 | Осталинепоменутирасходи (археолошкеископине,стручноусавршавњезапослених,брутонак.ванрадногодноса,репрез. и др.) | 37.040 | 35.876 | 37.025 | 99,96 | 103,20 |
| 1.3. | **413000** | **Расх.финанс.и др.**  **фин.трошкови** | **50** | **0** | **44** | **88,00** | **0** |
|  | 413900 | Расходи по основу затезних камата | 50 | 0 | 44 | 88,00 | 0 |
| 1.4. | **418400** | **Расходиизтрансакцијаразмјенеунутаристејединицевласти** | **2.000** | **1.434** | **1.840** | **92,00** | **128,31** |
| 2. | **510000** | **ИЗДАЦИ ЗА НЕФИНАНСИЈСКУ ИМОВИНУ** | **12.138** | **7.714** | **12.137** | **99,99** | **157,34** |
|  | 511300 | Издацизанабавкупостројења и опреме | 6.825 | 1.854 | 6.825 | 100,00 | 368,12 |
|  | 516100 | Издаци за залихе материјала,робе и ситног инвентара,амбалаже и сл. | 5.313 | 5.860 | 5.313 | 100,00 | 90,67 |
| 3. | **630000** | **ОСТАЛИ ИЗДАЦИ** | **115.900** | **82.043** | **115.601** | **99,74** | **140,90** |
|  | 638000 | Осталииздациизтрансакцијаизмеђуилиунутарјединицавласти (накнадеплатазавријемеболовања) | 115.900 | 82.043 | 115.601 | 99,74 | 140,90 |

Табела 3. Структура приходи

|  |  |  |  |  |  |  |  |
| --- | --- | --- | --- | --- | --- | --- | --- |
| Ред. бр. | КОНТО | ПРИХОДИ, ПРИМИЦИ, ГРАНТОВИ | БУЏЕТ 2024. | ИЗВРШЕЊЕ 01.01-31.12.2023. | ИЗВРШЕЊЕ 01.01-31.12.2024. | Индекс | Индекс |
| 1 | **2** | **3** | **5** | **6** | **7** | **8(7/5)** | **9(7/6)** |
|  |  | **УКУПНО** | **1.150.000** | **1.037.738** | **1.276.053** | **110,96** | **122,96** |
| 1. | 722591 | Властитиприходи | 1.150.000 | 964.544 | 1.158.979 | 100,78 | 120,16 |
| 2. | 787200 | Трансфери између различитих јединица власти | 0 | 7.756 | 7.942 | 0 | 0 |
| 3. | 938100 | Примици за накнаде плата који се рефундирају | 0 | 65.438 | 109.132 | 0 | 0 |

# ЗАКЉУЧАК

Бројна признања остварена су у календарској 2024. години, како на нивоу Установе тако и на индивидуалном нивоу. Два радника из Установе су добитници Светосавских награда, Данијела Лукић на нивоу Републике, а Дада Бијелић на нивоу града.

Остварена је добра сарадња са свим јавним установама, а нарочито са: Градском управом Града Градишка, Станицом јавне безбједности Градишка, ЈЗУ Дом здравља Градишка, ЈУ Културни центар Градишка, Градским организацијама Црвеног крста Градишка, Центром за социјални рад Градишка, ЈУ „Завичајни музеј“ Градишка, ЈУ „Народна библиотека“ Градишка, Удружење родитеља дјеце са аутизмом „Дуга“ Градишка, основним и средњим школама на нивоу локалне заједнице, Републичким педагошким заводом, Министарством просвјете и културе РС и ЈЗУ „Институт за јавно здравство РС“.

Посебна захвалност исказана је донаторима: Кoмуналном предозећу Водовод на уплаћеним средствима која су утрошена за куповину клима уређаја у објекту „Лептирић“ у Новој Тополи.

Број: 422/2025

Датум: 04.04.2025. година

**ДИРЕКТОР**

**\_\_\_\_\_\_\_\_\_\_\_\_\_\_\_\_**

**Сузана Иваштанин**