

**ЈУ „НАРОДНA БИБЛИОТЕКА“ ГРАДИШКА**

**ИЗВЈЕШТАЈ**

**О ПОСЛОВАЊУ И ГОДИШЊИ ОБРАЧУН**

**ЈУ „НАРОДНА БИБЛИОТЕКА“ ГРАДИШКА**

**за 2024. годину**

**Градишка, април 2024. године**

**САДРЖАЈ**

1. **ДЈЕЛАТНОСТ...........................................................................................................3**
2. **ПРАВНИ СТАТУС И ВЛАСНИЧКА СТРУКТУРА....................................................3**
3. **ОРГАНИЗАЦИОНА СТРУКТУРА И МЕНАЏМЕНТ.................................................3**
4. **БРОЈ И СТРУКТУРА ЗАПОСЛЕНИХ......................................................................4**
5. **ОБИМ УСЛУГА.........................................................................................................4**
6. **ИЗВРШЕНА УЛАГАЊА И ИЗВЕДЕНИ РАДОВИ..................................................9**
7. **ПРОБЛЕМИ У ПОСЛОВАЊУ..................................................................................9**
8. **ГОДИШЊИ ОБРАЧУН .........................................................................................10**
9. **ЗАКЉУЧАК.............................................................................................................11**

# ДЈЕЛАТНОСТ

Основна дјелатност ЈУ „Народне библиотеке“ Градишка је библиотечко-информациона дјелатност.

Библиотечком дjелатношћу сматра се систематско прикупљање, стручно обрађивање, чување и давање на коришћење библиотечке грађе, као и прикупљање информација о тој грађи.

Библиотека је неопходна за развој образовања, науке и културе и покретач је свеукупног развоја слободног, демократског грађанског друштва.

Примарна улога библиотеке је да прикупља, истражује, чува и даје на коришћење библиотечку грађу и да пружа приступ информацијама.

Библиотечка грађа обухвата: књиге, брошуре, часописе, новине, магистарске радове, докторске дисертације, рукописе, каталоге, проспекте, плакате, штампане летке, картографске публикације, као и репродукције ликовних дјела, разгледнице, календаре, фотографије, видео-касете, електронске публикације и другу грађу намијењену библиотечкој дјелатности.

# ПРАВНИ СТАТУС И ВЛАСНИЧКА СТРУКТУРА

Јавна установа „Народна библиотека“ Градишка.

Власничка структура установе је приказана у сљедећој табели.

Табела 1. Власничка структура

|  |  |  |  |
| --- | --- | --- | --- |
| **Опис** | **% учешће у укупном капиталу** | **Вриједност капитала** | **Број акција** |
| Град Градишка | 96,89 | 531.491,00 КМ |  |
| Министарство просвјете и културе РС | 3,11 | 17.089,00 КМ |  |
| УКУПНО: | 100,00 | 548.580,00 КМ |  |

# ОРГАНИЗАЦИОНА СТРУКТУРА И МЕНАЏМЕНТ

ЈУ„Народна библиотека“ Градишка ради пo принципу одјељења:

1. Позајмно одјељење за одрасле читаоце
2. Дјечије одјељење са читаоницом за дјецу
3. Читаоничко одјељење са стручном библиотеком и периодиком, Интернет читаоницом и Читаоницом за студијски рад
4. Завичајно одјељење са легатима
5. Одјељење за развој дигиталне библиотеке и информатичку подршку
6. Одјељење за каталогизацију и статистику
7. Интерна депозитна библиотека
8. Одјељење за опште и рачуноводствене послове.

Према Правилнику о унутрашњој организацији и систематизацији радних мјеста у ЈУ „Народна библиотека“ Градишка, осим осам (8) стручних библиотечких радника, запослени су директор, шеф рачуноводства и хигијеничар. Укупно 11 запослених. Током године, по Уговору о дјелу ангажују се радници према потребама установе.

1. **БРОЈ И СТРУКТУРА ЗАПОСЛЕНИХ**

Укупно је запослено 11 (једанаест) радника и све су жене.

Табела 2. Квалификациона структура запослених

|  |  |  |  |
| --- | --- | --- | --- |
| **Р.бр.** | **Квалификациона структура** | **Структура запослених према полу** | |
| **Мушких** | **Женских** |
|  | ВСС |  | 8 |
|  | ВШС |  | 2 |
|  | ССС |  | 1 |
|  | НК |  | 0 |
| УКУПНО: | |  | 11 |

# ОБИМ УСЛУГА

Јавна установа „Народна библиотека“ Градишка је у извјештајном периоду од наплате чланарине остварила приход од 2.510,00 КМ. У поменутом периоду у библиотеку су учлањена 1443 читаоца. На коришћење је издато 22697 књига, а библиотеку је посјетило 16 764 посјетилаца. Књижни фонд у 2024. години повећан је за 1866 библиотечких инвентарних јединица (књига) и он укупно износи 67372 публикације.

Књижну грађу из COBISS система у којем је библиотека од 15.3.2021. године, преузимају лиценцирани библиотекари, каталогизатори и у 2024. години обрађена је 7301 књига, што је укупно са 31.12.2024. године 20 248 инвентарних јединица.

Сва грађа библиотеке доступна је читаоцима путем WEB портала (<https://www.biblioteka-gradiska.com>).

Захваљујући донацији појединаца и установа, књижни фонд библиотеке стално расте. Због недостатка простора рађен је отпис књижне грађе, а наслови којима библиотека располаже у већем броју примјерака, поклањани су и организовани су хуманитарни сајмови књига.

Број манифестација и активности које су реализоване у 2024. години у ЈУ „Народна библиотека“ Градишка је 109, а неке од њих су:

* 1. **Јануар:**
* Приређен је пригодан програм у библиотеци поводом Светосавља и традиционална додјела награда најбољим читаоцима за претходну годину.
* Расписан конкурс „Језик наш насушни“ - избор најљепшег ћириличног рукописа.
* Учешће у организацији Светосавске академије у Новој Градишци.
* Завршетак пописа основних средстава, обрачун пописа, израда и усвајање Извјештаја о попису.
* Дигитализација библиотечке грађе.
* Активности чланова радионице „Шареница“, активност Дјечијег одјељења.
* Активности чланова радионице „Глас“, активност Завичајног одјељења.
* Обрада библиотечке грађе у COBISS систему.

**5.2. Фебруар:**

* Обиљежен Међународни дан даривања књига (представници Градске управе града Градишка поклонили су библиотеци два комплета књига познатог историчара Милорада Екмечића).
* Обиљежавање Међународног дана матерњег језика (21.2) у виду посјета основним школама. Поводом обиљежавања Дана матерњег језика организована је и Школа калиграфије за средњошколце и одрасле грађане коју је водио ликовни умјетник и калиграф Душан Мишић из Београда.
* Обнова књижног фонда куповином нових наслова.
* Приређено је вече поезије завичајних пјесникиња Бранке Попић и Бранке Благојевић.
* Дигитализација библиотечке грађе.
* Активности чланова радионице „Шареница“, активност Дјечијег одјељења.
* Активности чланова радионице „Глас“, активност Завичајног одјељења.
* Обрада библиотечке грађе у COBISS систему.

**5.3. Март:**

* Поводом Међународног дана жена омогућено је бесплатно чланство у библиотеци за све суграђанке.
* Приређен Хуманитарни сајам књига у сарадњи са Хуманитарном организацијом „Срби за Србе“.
* Приређена промоција књиге „Света Гора перивој Пресвете Богородице“, аутора Драгана Јемуовића из Краљева.
* У Културном центру у организацији ЈУ „Народне библиотеке“ Градишка приређена је пројекција документарног филма „Гаравице“ и представљање књиге „Корана ко рана“.
* Приређена завршна манифестација и додјела награда поводом расписаног конкурса „Језик наш насушни“-избор најљепшег ћириличног рукописа.
* Обиљежен Свјетски дан поезије (21.3) посјетом библиотекара ЈУ ОШ „Козарска дјеца“ и ЈУ Техничкој школи.
* Приређена промоција књиге „Крвопад“, аутора Саше Димитријевића.
* Посјете ученика основних школа библиотеци.
* Дигитализација библиотечке грађе.
* Активности чланова радионице „Шареница“, активност Дјечијег одјељења.
* Активности чланова радионице „Глас“, активност Завичајног одјељења.
* Обрада библиотечке грађе у COBISS систему.

**5.4. Април:**

* Поводом Међународног дана књиге за дјецу (2.4) библиотекари су посјетили ученике ЈУ ОШ „Васа Чубриловић“.
* Отворена изложба „3x13“, три аутора: Гавро Поповић, Драгомир Поповић и Милица Поповић. Изложба колажа, графике и акварела, слика и цртежа.
* Представљен роман „Скупљачи случајева“, аутора Лауре Барна из Београда.
* Обиљежен Међународни дан књиге и Дан Града Градишка (24.4) промоцијом романа „Послије забаве“, аутора Стеве Грабовца из Бања Луке. Стево Грабовац је први добитник НИН-ове нагаде из Републике Српске за роман који смо представили.
* Присуство библиотекара стручном скупу библиотекара из Републике Српске и региона који је организован у Приједору.
* Дигитализација библиотечке грађе.
* Активности чланова радионице „Шареница“, активност Дјечијег одјељења.
* Активности чланова радионице „Глас“, активност Завичајног одјељења.
* Обрада библиотечке грађе у COBISS систему.

**5.5. Мај:**

* Приређено је умјетничко представљање пјесникиње, сликарке и вајара Радославке Лазић из Лајковца. Поред представљања збирке поезије „Вране и промаја“ приређена је и изложба вајарских радова.
* Приређена је промоција књиге „Змијањски писци Кочићеви сљедбеници“, аутора Видосава Вице Ђурђевића и Грозде Регодић.
* Приређена је промоција књиге „Наши које не познајемо“, аутора Љубе Срдија.
* У дворишту библиотеке у сарадњи са ЈУ Техничком школом приређен је културно-умјетнички програм назван - „Пером, пјесмом и ријечју о завичају“.
* Дигитализација библиотечке грађе.
* Активности чланова радионице „Шареница“, активност Дјечијег одјељења.
* Активности чланова радионице „Глас“, активност Завичајног одјељења.
* Обрада библиотечке грађе у COBISS систему.

**5.6. Јуни:**

* Дана 3. јуна 2024. године започета је реализација размјене уџбеника за ученике основних школа. Размјена уџбеника је активност која се годинама спроводи током љетног распуста и која се показала као веома корисна за ученике и родитеље.
* Представљена је аутобиографија „Од Грмеча до Дејтона и даље“, аутора Владимира Лукића.
* Библиотеку су посјетила дјеца са Косова и Метохије у оквиру пројекта „Спојимо дјецу Косова и Метохије и РС“.
* Библиотекарка Завичајног одјељења учествовала је у туристичко-едукативном виду разгледања града ученика ЈУ ОШ „Васа Чубриловић.
* На Љетној позорници Завичајног музеја приређена је представа „Принцеза на зрну грашка“ у извођењу глумаца Дјечијег позоришта РС. На овакав начин ЈУ „Народна библиотека“ Градишка имала је своје учешће у манифестацији „Градишко љето на Сави“.
* Дигитализација библиотечке грађе.
* Активности чланова радионице „Шареница“, активност Дјечијег одјељења.
* Активности чланова радионице „Глас“, активност Завичајног одјељења.
* Обрада библиотечке грађе у COBISS систему.

**5.7. Јули:**

* Настављена размјена уџбеника за ученике основних школа.
* Обнова књижног фонда куповином нових наслова.
* Припреме за учешће у римском фествивалу AVENture.
* Обрада библиотечке грађе у COBISS систему.

**5.8. Август:**

* Завршена размјена уџбеника за ученике основних школа, приликом које је размијењено око 120 комплета уџбеника, чиме је повећан и број чланова у Дјечијем одјељењу наше библиотеке.
* Расписан ликовно-литерарни конкурс „Мој град“ поводом славе Града Градишка.
* У дворишту библиотеке приређена је промоција књиге „Записи о коријенима“, аутора Станиславе Јањанин.
* Дигитализација библиотечке грађе.
* Активности чланова радионице „Шареница“, активност Дјечијег одјељења.
* Активности чланова радионице „Глас“, активност Завичајног одјељења.
* Обрада библиотечке грађе у COBISS систему.

**5.9. Септембар:**

* Учешће у Римском фестивалу са „Римском причаоницом“ који је организован од стране Градске управе града Градишка.
* Обиљежен Међународни дан писмености (8.9) посјетом библиотекара ЈУ ОШ „Данило Борковић“.
* Спроведене су активности чланова радионице „Шареница“ у оквиру којих је обиљежен Дан европских језика (26.9), у сарадњи са основним школама.
* Поводом славе Града Градишка Мале Госпојине (21.9) библиотека је свим суграђанима омогућила бесплатно чланство, такође је приређено књижевно вече са Владимиром Кецмановићем, српским писцем и сценаристом из Београда.
* Поводом обиљежавања славе Града Градишка приређена је завршна манифестација и додјела награда по расписаном ликовно-литерарном конкурсу „Мој град“.
* Епископ Пакрачко-славонски, господин Јован посјетио је ЈУ „Народна библиотека“ Градишка. Приликом посјете поклонио је библиотеци веома значајну библиотечку грађу.
* Посјета Међународном сајму књига у Бања Луци (17-23. 9.).
* Дигитализација библиотечке грађе.
* Активности чланова радионице „Шареница“, активност Дјечијег одјељења.
* Активности чланова радионице „Глас“, активност Завичајног одјељења.
* Обрада библиотечке грађе у COBISS систему.

**5.10. Октобар:**

* Обиљежена Недјеља дјетета у сарадњи са предшколским и школским установама. Организоване су посјете библиотеци и приређене едукативне и забавне радионице. Такође, представници библиотеке одлазили су у предшколске и школске установе.
* Представљена књига Предрага Бојиновића из Добоја, која носи назив “23 о сновима и легендама“.
* Приређен Јесењи хуманитарни сајам књига у дворишту библиотеке.
* Обиљежен Дан библиотекара Републике Српске 9.10. и годишњица рођења књижевника и нобеловца Иве Андрића приређивањем изложбе „Иво Андрић Нобеловац“, аутора Маје Дејановић, вишег библиотекара у ЈУ Народна библиотека „Веселин Маслеша“ у Лакташима. Том приликом потписан је и споразум о сарадњи између двије библиотеке.
* Почетак рада на формирању подручног одјељења библиотеке у просторијама Културног центра у Врбашкој.
* Посјета Међународном сајму књига у Београду и куповина нових наслова.
* Представљање књига завичајног писца Наде Голић. Представљене су књиге „Дневник моје мајке“ и „Огледало моје душе“.
* Дигитализација библиотечке грађе.
* Активности чланова радионице „Шареница“, активност Дјечијег одјељења.
* Активности чланова радионице „Глас“, активност Завичајног одјељења.
* Обрада библиотечке грађе у COBISS систему.

**5.11. Новембар:**

* У сарадњи са ЈУ ОШ „Младен Стојановић“ у Врбашкој обиљежена је годишњица рођења Вука Стефановића Караџића (4.11).
* Обиљежен Међународни дан средњошколаца и студената (17.11) у сарадњи са ЈУ Техничком школом.
* Обиљежен Дан дјетета одласком библиотекара у ЈПУ „Лепа Радић“
* Ученици Средње школе унутрашњих послова из Бања Луке приредили су културно-умјетнички програм у Културном центру. Домаћин је била ЈУ Народна библиотека Градишка.
* Представљање књиге за дјецу „Громовити витез вук“, аутора Синише Тешановића.
* Дигитализација библиотечке грађе.
* Активности чланова радионице „Шареница“, активност Дјечијег одјељења.
* Активности чланова радионице „Глас“, активност Завичајног одјељења.
* Обрада библиотечке грађе у COBISS систему.

**5.12. Децембар:**

* Ресторан „Ђердан“ из Градишке традиционално је спровео акцију „Једна књига-један гост-један десерт“. Све прикупљене књиге поклоњене су библиотеци.
* Приређено је представљање четири књиге аутора Слободана Наградића.
* У оквиру манифестације „Градишка зима“ библиотека је приредила представљање књига за дјецу и лектирних наслова аутора Берислава Благојевића из Бања Луке за ученике основних школа са подручја Града Градишка.
* У оквиру манифестације „Градишка зима“ библиотека је приредила и традиционалну манифестацију „Дан са Светим Николом“ за полазнике предшколских установа са подручја Града Градишка.
* У ЈУ Народној библиотеци „Иво Андрић“ у Челинцу, приређена је изложба „Иво Андрић Нобеловац“, аутора Маје Дејановић, вишег библиотекара и том приликом је потписан протокол о сарадњи двију установа.
* Дигитализација библиотечке грађе.
* Активности чланова радионице „Шареница“, активност Дјечијег одјељења.
* Активности чланова радионице „Глас“, активност Завичајног одјељења.
* Обрада библиотечке грађе у COBISS систему.

1. **ИЗВРШЕНА УЛАГАЊА И ИЗВЕДЕНИ РАДОВИ**

У 2024. години извршена је укупна набавка опреме у износу од 12.797,00 КМ.

Из буџета Града Градишка извршена је набавка опреме у износу од 12.797,00 КМ и то:

* остале канцеларијске опреме и машина у износу од 181,00 КМ,
* рачунарске опреме у износу од 900,00 КМ,
* набавка опреме за гријање и хлађење износи 128,00 КМ,
* набавка опреме за намјештај износи 2.913,00 КМ,
* набавка библиотечких књига износи 6.824,00 КМ,
* набавка остале опреме 1.851,00 КМ.

# ПРОБЛЕМИ У ПОСЛОВАЊУ

Јавна установа „Народна библиотека“ Градишка је једна од најстаријих установа у области културе на подручју града Градишка. Основана је Одлуком Скупштине општине Градишка дана, 28.7.1994. године. Послије катастрофалног пожара који се десио у Дому културе Градишка, 16.11.2005. године, у коме је било сједиште библиотеке, пресељена је у просторије Црвеног крста Градишка и СПиК Друштва „Просвјета“ у Улици Митрополита Георгија Николајевича бр. 22. Услови који се користе за рад библиотеке су сваким даном све лошији.

# ГОДИШЊИ ОБРАЧУН

**Финансијски извјештај од 1. 1 -31.12.2024. године**

|  |  |  |  |  |  |
| --- | --- | --- | --- | --- | --- |
| **Ред.бр.** | **Koнто** | **О П И С** | **БУЏЕТ 2024.** | **Финансијски извјештај**  **01.01.-31.12.2024.** | **Индекс 5/4\*100** |
| 1 | 2 | 3 | 4 | 5 | 6 |
| **I** |  | **УКУПНИ ТРОШКОВИ** | **65.000,00** | **64.854,00** | **99,78** |
| **1.** | **410000** | **ТЕКУЋИ РАСХОДИ** | **52.200,00** | **52.057,00** | **99,73** |
| **1.1.** | **411000** | ***Расходи за лична примања*** | **2.100,00** | **2.065,00** | **98,34** |
|  | **411200** | Расходи за бруто накнаде трошкова и остала лична примања запослених | 2.100,00 | 2.065,00 | 98,34 |
| **1.2.** | ***412000*** | ***Расходи по основу коришћења роба и услуга*** | **49.800,00** | **49.694,00** | **99,79** |
|  | 412200 | Расходи по онову утрошка енергије, комуналних, комуникационих и транспортних услуга | 9.900,00 | 9.892,00 | 99,92 |
|  | 412300 | Расходи за режијски материјал (канцеларијскиматријал, одржавање чистоће) | 4.860,00 | 4.854,00 | 99,88 |
|  | 412400 | Расходи за материјал за посебне намјене | 370,00 | 363,00 | 98,11 |
|  | 412500 | Расходи за текуће одржавање | 1.450,00 | 1.436,00 | 99,04 |
|  | 412600 | Расходи по основу путовања и смјештаја – гориво | 3.700,00 | 3.696,00 | 99,90 |
|  | 412700 | Расходи за стручне услуге (Услуге финансијског посредовања, услуге осигурања, информисање, компјутерске услуге и др.) | 4.300,00 | 4.257,00 | 99,00 |
|  | 412900 | Остали непоменути расходи (стручно усавршавање запослених, бруто накнаде ван радног односа, репрезентација) | 25.220,00 | 25.196,00 | 99,91 |
|  | 418400 | Расходи из исте јединице власти | 300,00 | 298,00 | 99,34 |
| **2.** | ***510000*** | **ИЗДАЦИ ЗА НЕФИНАНСИЈСКУ ИМОВИНУ** | **12.800,00** | **12797,00** | **99,98** |
|  | 511300 | Издаци за набавку постројења и опреме | 12.800,00 | 12797,00 | 99,98 |

**Министарство просвјете и културе Републике Српске**

|  |  |  |  |  |  |
| --- | --- | --- | --- | --- | --- |
|  | **410000** | **ТЕКУЋИ РАСХОДИ** |  | **336.774,00** |  |
|  | 411100 | Расходи за бруто плате запослених |  | 323.739,00 |  |
|  | 411200 | Расходи за бруто накнаде трошкова и осталих личних примања |  | 5.447,00 |  |
|  | 411300 | Расходи за накнаде плата запослених за вријеме боловања |  | 7.588,00 |  |
|  | 411400 | Расходи за отпрмнине и једнократне помоћи |  |  |  |
|  | 412000 | Расходи по основу коришћења роба и услуга |  |  |  |
|  |  | ЗБИРНИ РАСХОДИ ГРАД ГРАДИШКА И МИНИСТАРСТВО ПРОСВЈЕТЕ И КУЛТУРЕ РЕПУБЛИКЕ СРПСКЕ |  | 401.628 |  |

ЈУ „Народна библиотека“ Градишка је остварила приходе од чланарине за период

* 1. -31.12.2024. године у износу од 2.510,00 КМ.

# ЗАКЉУЧАК

1. Како би активности ЈУ „Народна библиотека“ Градишка биле што успјешније потребно је пресељење у условније просторије.

Циљ је да се и у будуће развија култура на подручју града, па и шире, да се подстакне на читање, те да се библиотека и писана ријеч приближе суграђанима. И даље ће се активно радити на богаћењу књижног фонда, стручном раду у библиотечкој дјелатности и ширити лепеза равноврсности тематике и грађе, те чувати књига.

Број протокола: 168/25

Датум: 02.04.2025. године

**Директор:**

**Сњежана Миљковић, проф.**