РЕПУБЛИКА СРПСКА

ГРАД ГРАДИШКА

ГРАДОНАЧЕЛНИК

|  |
| --- |
| Обрађивач: |
| Одјељење за комуналне  и стамбене послове |

И З В Ј Е Ш Т А Ј

о реализацији Плана кориштења средстава

остварених од концесионе накнаде

за 2024. годину

Градишка, април 2025. године

УВОД

У складу са чланом 32. Закона о концесијама („Службени гласник Републике Српске“, број 59/13, 16/18, 70/20 и 111/21) Скупштина града дужна је да донесе План утрошка средстава остварених од концесионе накнаде на подручју града Градишка. Дио концесионе накнаде остварен по основу кориштења природних и других добара од општег интереса (у области електро-енергетике, енергената и рударства), а који се остварује на нивоу Републике Српске, Влада у износу 70% враћа локалној заједници.

Поменута финансијска средства према наведеном закону представљају приход Буџета јединице локалне самоуправе и користе се намјенски у инвестиционо развојним пројектима за изградњу и реконструкцију примарних инфраструктурних објеката и нових привредних капацитета који су у функцији привредног развоја и запошљавања и заштите животне средине.

Усвојеним Планом кориштења средстава остварених од концесионе накнаде за 2024. годину („Службени гласник града Градишка“, број 14/23) била су планирана укупна средства у износу од 150.000,00 КМ за изградњу друштвеног дома у мјесној заједници Берек.

Прилив средстава у Буџет града Градишка за 2024. годину од концесионе накнаде износио је укупно 22.187,70 КМ и утрошена су за сљедеће намјене:

|  |  |  |
| --- | --- | --- |
| Р.бр. | Назив | Вриједност  (КМ) |
| 1. | Изградња друштвеног дома у мјесној заједници Берек | 22.187,70 |
| УКУПНО: | | 22.187,70 |

Током 2024. године извршени су сви радови на изградњи и опремању друштвеног дома у мјесној заједници Берек, који служи као регионални центар за окупљање пољопривредних произвођача и осталих друштвених потреба становништва. Градска управа Градишка у сарадњи са Пољопривредним кластером "ГЛС", Министарством пољопривреде, шумарства и водопривреде Републике Српске - Јединицом за координацију пољопривредних пројеката (АПЦУ) спровела је пројекат "Изградња руралног ресурсног центра у мјесној заједници Берек", који је финансиран од стране Међународног фонда за пољопривредни развој – ИФАД.

У финансирању изградње и опремања дома учествовало је Министарство пољопривреде, шумарства и водопривреде Републике Српске са 139.495,24 КМ.

ОБРАЂИВАЧ ОВЛАШТЕНИ ПРЕДЛАГАЧ

Одјељење за комуналне и Градоначелник

стамбене послове

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_